
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	COMISIA PENTRU DREPTURILE OMULUI, CULTE ŞI PROBLEMELE MINORITĂŢILOR NAŢIONALE


             Bucureşti, 18 aprilie 2017
             Pl-x 523/2016
Către,

                                      BIROUL PERMANENT

                                                            al
                                  CAMEREI DEPUTAŢILOR

Vă înaintăm, alăturat, RAPORTUL COMUN asupra Propunerii legislative pentru modificarea art.5 din Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, trimisă Comisiei juridice, de disciplină şi imunităţi cu adresa nr. Pl-x 523 din 7 noiembrie 2016, înregistrată cu nr. 4c-11/1244 din 8 noiembrie 2016 şi Comisiei pentru drepturile omului, culte şi problemele minorităţilor naţionale cu adresa nr. Pl-x 523 din 7 noiembrie 2016, înregistrată cu nr. 4c-5/892 din 8 noiembrie 2016.

În raport cu obiectul şi conţinutul său, iniţiativa legislativă face parte din categoria legilor ordinare.

            
PREŞEDINTE,



            PREŞEDINTE,
        
      Eugen NICOLICEA




  Ibram IUSEIN

  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	COMISIA PENTRU DREPTURILE       OMULUI, CULTE ŞI PROBLEMELE   MINORITĂŢILOR NAŢIONALE


                Bucureşti, 18 aprilie 2017

               Pl-x 523/2016
RAPORT  COMUN

asupra 

Propunerii legislative pentru modificarea art.5 din Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare,  Comisia juridică, de disciplină şi imunităţi şi Comisia pentru drepturile omului, culte şi problemele minorităţilor naţionale au fost sesizate spre dezbatere, în fond, cu Propunerea legislativă pentru modificarea art.5 din Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, înregistrată cu nr.4c-11/1244 din 8 noiembrie 2016 la Comisia juridică, de disciplină şi imunităţi şi cu nr.4c-5/892 din 8 noiembrie 2016 la Comisia pentru drepturile omului, culte şi problemele minorităţilor naţionale.
Senatul, în calitate de primă Cameră sesizată, a respins propunerea legislativă în şedinţa din ziua de 1 noiembrie 2016.

Potrivit dispoziţiilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Propunerea legislativă are ca obiect de reglementare completarea art.5 alin.(2) din Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare, în sensul reglementării unui nou caz în care nu este cerut consimţământul persoanei vizate pentru prelucrarea datelor cu caracter personal.
Consiliul Legislativ, conform adresei cu nr.465 din 11 mai 2016, a avizat favorabil iniţiativa legislativă, cu observaţii şi propuneri.

Guvernul României nu susţine adoptarea acestei iniţiative legislative, conform punctelor de vedere transmise prin adresele cu nr.1318 din 13 iulie 2016 şi 84 din 27 ianuarie 2017.
Comisia pentru tehnologia informaţiei şi comunicaţiilor a avizat negativ iniţiativa legislativă, cu majoritate de voturi, în şedinţa din 1 noiembrie 2016, conform adresei cu nr.4c-16/202 din 16.11.2016.

În conformitate cu prevederile art.61 şi art.63 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru drepturile omului, culte şi problemele minorităţilor naţionale au examinat iniţiativa legislativă în şedinţa din  21 februarie 2017. Din numărul total de 18 membri ai Comisiei au participat la şedinţă 16 deputaţi. 

Membrii Comisiei pentru drepturile omului, culte şi problemele minorităţilor naţionale au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, un raport de respingere a iniţiativei legislative. Propunerea legislativă a fost respinsă întrucât soluţiile legislative propuse contravin principiilor referitoare la legitimitatea operaţiunilor de prelucrare a datelor cu caracter personal şi libera circulaţie a acestora prevăzute în Directiva 95/46/CE şi contravine jurisprudenţei Curţii de Justiţie a Uniunii Europene.

Membrii Comisiei juridice, de disciplină şi imunităţi au dezbătut iniţiativa legislativă în şedinţa din 18 aprilie 2017.
La lucrările Comisiei, deputaţii au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, un raport de respingere a iniţiativei legislative.
Membrii celor două comisii sesizate în fond au hotărât, cu unanimitate de voturi, să propună plenului Camerei Deputaţilor un raport comun de respingere a Propunerii legislative pentru modificarea art.5 din Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date. Legea nr.677/2001 transpune prevederile Directivei 95/46/CE a Parlamentului European şi a Consiliului din 24 octombrie 1995 privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date. Dispoziţiile art.7 din directivă au fost implementate de art.5 din Legea nr. 677/2001. Potrivit acestei directive, statelor membre li se permite să precizeze, în limitele art.7 din directivă, condiţiile în care operaţiunile de prelucrare a datelor cu caracter personal sunt legale, astfel că statele membre nu pot nici să adauge principii noi privind legitimitatea prelucrărilor de date cu caracter personal la art.7 din Directiva 95/46/CE, nici să prevadă cerinţe suplimentare care să modifice conţinutul unuia dintre cele şase principii prevăzute la acest articol. Propunerea de completare a condiţiilor art.5 din Legea nr. 67/2001 adaugă o condiţie suplimentară, care nu se regăseşte în principiile referitoare la legitimitatea operaţiunilor de prelucrare prevăzute la art.7 din Directiva 95/46/CE, fiind de natură să diminueze protecţia pe care o oferă această directivă.
         În raport cu obiectul şi conţinutul reglementării, iniţiativa legislativă face parte din categoria legilor ordinare.

     
    PREŞEDINTE,   



 PREŞEDINTE,          
           

Eugen NICOLICEA                                      Ibram IUSEIN
    SECRETAR,


              
    SECRETAR,

     Neculai Costel DUNAVA

               Petre-Florin MANOLE
Consilier parlamentar, Rodica PENESCU  
           Consilier parlamentar, Dr. Marcela Monica STOICA

